### TIDLIG INTERVENSJON

Flere kontrollerte undersøkelser har vist at tidlig, intensiv, atferdsorientert tilnærming til barn med autisme og psykisk utviklingshemning, som Downs syndrom, gjør dem bedre i stand til å dra nytte av tradisjonelle skoletilbud, bo sammen med familiemedlemmene og bedre integreres sammen med andre barn. De samme undersøkelser dokumenterer også at disse barna fungerer bedre sosialt og emosjonelt og det er, i enkelte undersøkelser, dokumentert en større økning i generelt evnenivå mål med standard tester enn etter tradisjonelle tilnærminger. Med tradisjonelle tilnærminger menes her å arbeide med barnet utenfor familien og uten målrettet trening og behandling.

- • Tidligintervensjon = forebyggende arbeid

Det er utviklet flere tidlig intervensjonsprogrammer tilpasset barn med ulik grad av bistandsbehov. En av de umiddelbare karakteristika på slike programmer er at de baserer seg på grundig kartlegging av ferdighetsnivå og funksjonsnivå. Det vil si at man kartlegger hva barnet kan og hva det ikke kan i forhold til andre barn i samme aldersklasse. Det er ikke tilfredsstillende å bare stille en formell diagnose, som autisme, hyperaktivitet, retardert, ADHD, MBD osv.. Eller utelukkende teste barnet med ulike evneprøver. Uansett hvilken formell diagnose barnet måtte ha vil det som kan styre frem adekvat trening og behandling være vurderinger av hva barnet kan og ikke. Dernest må målsetningene for intervensjonen defineres. Formuleringene av målsetningene må være konkrete på en slik måte at resultatene kan overvåkes og tiltakene kvalitetsvurderes. Eksempler på opprasjonaliserbare målformuleringer finnes i oversikten over progresjonslinjer for trening på vår webadresse. Trening må legges opp slik at det fortløpende registreres på resultatsiden, og at disse data er utgangspunkt for evaluering. På denne måten reduseres problemet med antakelser og uproduktiv synsing om hvordan det går. Det å gjøre effekten av treningen synlig basert på data gjør at forskning kan integreres i det praktiske arbeidet rundt hvert barn. Tilbudet til hvert barn skal være av en slik kvalitet at det kan danne grunnlag for forskningsarbeider og publikasjoner.

- • Kvalitetskontroll må baseres på registrering av resultater
- • Ulike etater må samordne tilbudet

Tidligintervensjonsprosjekter er basert på høy intensitet i behandlingen og det er knyttet fortløpende veiledning fra trente terapeuter til prosjektene. Et annet særtrekk er at det i treningsprogrammene er innebygd progresjonslinjer som følger de kunnskaper man har fra utviklingspsykologien. Når visse ferdigheter er mestret sier progresjonslinjen noe om hvilke ferdigheter man naturlig bør fortsette med. Ferdigheter innen ulike felter av menneskelig fungering bygges på hverandre bit for bit slik at de grunnleggende ferdighetene er etablert før man går videre til mer avanserte ferdigheter. Et eksempel på dette er at det i språkopplæring er nødvendig å etablere imitasjon før man går videre til andre mer kompliserte språktyper, som benevningsspråk, be-om språk og ferdigheter i å svare på spørsmål, stille spørsmål og føre en samtale. Som i andre manualiserte treningsprogrammer i psykologi og pedagogikk, er prosedyrene for å etablere de enkelte ferdigheten grundig beskrevet, noe som sammen med hyppig veiledning gjør behandlingen kostnadseffektiv ved at

IAA, 2003